7. ΠΡΟΕΔΡΙΚΟΝ ΔΙΑΤΑΓΜΑ της 10 Ιουλ./5 Αυγ. 1931 Περί ρυθμίσεως των ανωμάλων καταθέσεων εις χρυσόν των λοιπών, πλην της Εθνικής Τραπέζης. Άρθρ.1.-1.Αι υφιστάμεναι κατά την 7 Ιαν. 1923 παρά ταις εν Ελλάδι λειτουργούσαις ανωνύμοις τραπεζιτικαίς εταιρείαις, πλην της Εθνικής Τραπέζης, ανώμαλοι καταθέσεις τρίτων, ληκταί ή υπό προθεσμίαν ή όρον, είτε έντοκοι είτε άτοκοι, πληρωτέαι εν Ελλάδι εις αλλοδαπά χρυσά νομίσματα ή εις δραχμάς χρυσάς ή εις χρυσόν εξοφλούνται εις αντίστοιχα χρυσά νομίσματα. 2.Η εταιρεία δύναται αντί χρυσών νομισμάτων να καταβάλη ισότιμον συνάλλαγμα εις λίρας Αγγλίας. Άρθρ.2.-1.Αι εκ των εν άρθρ. 1 του παρόντος αναφερομένων ανωμάλων καταθέσεων αποδοθείσαι προ της 7ης Ιαν. 1923 δια καταβολής χαρτίνων δραχμών εις το άρτιον ή υπέρ το άρτιον, θεωρούνται εν όλω η εν μέρει μόνον εξοφληθείσαι και δη καθ' ο ποσοστόν η κατά τον χρόνον της πληρωμής αναγωγή των καταβληθεισών δραχμών εις τα οφειλόμενα χρυσά νομίσματα επέσβεσε ταύτας. Η αναγωγή αύτη γίνεται επί τη βάσει της τρεχούσης (τιμή Εθνικής Τραπέζης της Ελλάδος) αξίας των οφειλομένων χρυσών νομισμάτων κατά τον χρόνον της πληρωμής. 2.Το απομένον ποσοστόν καταβάλλεται εις τους καταθέτας συμφώνως προς τα εν τω άρθρ. 1 του παρόντος οριζόμενα. Άρθρ.3.-Τα δυνάμει του άρθρ. 1 (εδαφ. 1 και 2) του Ν.Δ. της 11/12 Μαΐου 1923 "περί ρυθμίσεως των εις χρυσόν υποχρεώσεων" κατατεθέντα υπό των ανωνύμων τραπεζιτικών εταιρειών παρά τη Εθνική Τραπέζη της Ελλάδος χρυσά νομίσματα, τα αντιπροσωπεύοντα τας παρ' αυταίς ανωμάλους καταθέσεις εις χρυσόν, επιστρέφονται υπό του Ελληνικού Δημοσίου εις τας καταθέτιδας τραπεζιτικάς εταιρείας είτε εις αυτούσιον χρυσόν, είτε εις συνάλλαγμα επί Λονδίνου, επί τη παρ' αυτών επιστροφή του καταβληθέντος αυταίς ισαρίθμου ποσού χαρτίνων δραχμών εις το άρτιον. Άρθρ.4.-1.Αι ανώνυμοι τραπεζιτικαί εταιρείαι, αίτινες εζήτησαν όπως επωφεληθώσι των περί συμψηφισμού διατάξεων του Ν.Δ της 11/12 Μαΐου 1923 (άρθρ. 1 εδάφ. 6) "περί ρυθμίσεως των εις χρυσόν υποχρεώσεων", δικαιούνται, είτε τυχούσαι του συμψηφισμού τούτου είτε μη, ίνα τας υφισταμένας κατά την 7 Ιαν. 1923 ανωμάλους καταθέσεις τρίτων ληκτάς ή υπό προθεσμίαν ή όρον, είτε εντόκους είτε ατόκους, τας συνωμολογημένας εις χρυσά νομίσματα ή εις χρυσόν εν γένει παρά τοις εν ταις νέαις χώραις καταστήμασιν ή υποκαταστήμασιν αυτών, εξοφλήσωσιν είτε δι' ισαρίθμων χαρτίνων νομισμάτων των οικείων χωρών είτε δι' ισαξίου προς τα χάρτινα ταύτα νομίσματα συναλλάγματος των χωρών τούτων. Ήτοι δικαιούνται να εξοφλήσωσιν τας εις λίρας Τουρκίας χρυσάς υποχρεώσεις των εις συνάλλαγμα επί Κωνσταντινουπόλεως, τας εις λίρας Αγγλίας χρυσάς εις συνάλλαγμα επί Λονδίνου και τας εις φράγκα χρυσά εις συνάλλαγμα επί Παρισίων κλπ. 2.Αι εκ των εν εδαφ. 1 του άρθρου τούτου αναφερομένων ανωμάλων καταθέσεων αποδοθείσαι  προ     της     7  Ιαν.  1923   δια    καταβολής      χαρΣελ. 77 .161. Ανώμαλες καταθέσεις σε χρυσό 26.Γ.α.5-7 τινων δραχμών εις το άρτιον ή υπέρ το άρτιον, θεωρούνται εν όλω η εν μέρει εξοφληθείσαι και δη καθ' ο ποσοστόν ή κατά τον χρόνον της πληρωμής αναγωγή των καταβληθεισών δραχμών εις τα οφειλόμενα συμφώνως τω ανωτέρω εδαφίω χάρτινα νομίσματα ή συνάλλαγμα απέσβεσε ταύτας. Η αναγωγή αύτη γίνεται επί τη βάσει της τρεχούσης τιμής (τιμή Εθνικής Τραπέζης της Ελλάδος) κατά τον χρόνον της πληρωμής. Το απομένον ποσοστόν καταβάλλεται εις τους καταθέτας κατά τα εν τω εδαφ. 1 του παρόντος άρθρου οριζόμενα. Άρθρ.5.-1.Αι διατάξεις του παρόντος εφαρμόζονται και δια τας ανωμάλους εις χρυσόν καταθέσεις παρ' οιαδήποτε άλλη τραπέζη ή τραπεζιτικώ οίκω, μη ανωνύμοις εταιρείαις. 2.Δι' αποφάσεως του υπουργού των Οικονομικών, εκδιδομένης μετά γνωμοδότησιν επιτροπής αποτελουμένης εκ του γενικού διευθυντού δημοσίου λογιστικού, ως προέδρου, εκ του νομικού συμβούλου του υπουργείου των Οικονομικών, ενός διευθυντού της Τραπέζης της Ελλάδος, και του τμηματάρχου κινήσεως κεφαλαίων της γενικής διευθύνσεως δημοσίου λογιστικού, ως εισηγητού, άνευ ψήφου, δύνανται να εφαρμοσθώσιν αναλόγως τα εν άρθρ. 4 του παρόντος καθοριζόμενα και δια τους εν ταις νέαις χώραις τραπεζιτικούς οίκους και τας άλλας τραπέζας, πλην των ανωνύμων εταιρειών, τας εχούσας εις χρυσόν απαιτήσεις, αίτινες, εφόσον δεν έχουσι μέχρι τούδε ζητήσει τον συμψηφισμόν, δύνανται να υποβάλωσι και εις την επιτροπήν ταύτην την κατά το άρθρ. 1 εδάφ. 6 του από 11/12 Μαΐου 1923 Ν.Δ/τος περί συμψηφισμού αίτησίν των. Άρθρ.6.-Η δημοσίευσις και εκτέλεσις του παρόντος ανατίθεται εις τον επί των Οικονομικών υπουργόν. 